Gansu
Gansu (kin.: 甘肃省) jest provincija na sjeverozapadu Narodne Republike Kine. Nalazi se između visoravni Qinghai, Unutrašnje Mongolije i Huangtua. Graniči s Mongolijom na sjeveru i Xinjiangom na zapadu. Žuta rijeka teče jugom ove provincije. To je vitalna strateška osovina koja povezuje centralna područja države sa širokom teritorijom na krajnjem zapadu. Uski koridor Gansua nekoliko je vijekova služio kao prolaz između gornjeg toka Žute rijeke i Kineskog Turkistana. Gansu ima populaciju od 26 miliona stanovnika (po podacima iz 2009) i pokriva područje od 425.800 km2. Glavni grad je Lanzhou, smješten u jugoistočnom dijelu provincije.